Тема: Сыйфат. Сыйфат дәрәҗәләре.

 Максат: 1. Укучыларны сыйфат турында төшенчә белән таныштыру;

 аны башка сүз төркеменнән аерырга өйрәтү; сыйфатка хас - дәрәҗә категориясе белән таныштыру;

 2. Укучыларның сөйләм телләрен үстерү, сүзлек запасларын баету, сыйфатларның дәрәҗәсен билгели белү күнекмәләрен формалаштыру;

 3. Бер берсен тыңларга өйрәтү, белемгә омтылыш тәрбияләү, татар телен өйрәнүгә кызыксыну уяту.

Дәрес тибы: Яңа материалны өйрәнү, ГКФ

 Җиһазлау: Дәреслек, карточкалар , презентация, компьютер,тестлар.

 Дәрес барышы.

 **1.Оештыру өлеше.** Исәнләшү. Уңай психологик халәт тудыру.

 (кунаклар белән исәнләшү)

 *Ә хәзер дөрес, матур утырабыз,*

 *Һәм тырышып җавап бирәбез.*

* *Бүген сыйныфта кем дежур?*
* *Бүген ничәнче число?*
* *Бүген көн нинди?*
* Бүген көн кояшлы, салкынча, җилсез.
* *Көз көне тагын нинди көннәр була?*
* Көз көне яңгырлы,болытлы, җилле көннәр була.
* *Бүген кем юк? Ул кайда?*

 Кроссвордны чишеп, дәреснең темасын табу. (Сыйфат)

(сары,акыллы,хәйләкәр,файдалы, салкын, матур)

 *Бу сүзләр нинди сүз төркеменә карый?....*

 *Әйе, без өйрәнәчәк сүз төркеме сыйфат ( имя прилагательное) дип ата-*

 *ла.* (Дәреснең темасы, максаты әйтелә).

**2.Актуалләштерү.**

 *Укчылар сез рус теленнән сыйфатны беләсез. Әйдәгез русча кагыйдә-*

 *сен искә төшерик.*

 Имя прилагательное – часть речи, которая обозначает признак предме-

 та и отвечает на вопросы какой? который?. В предложении имена

 прилагательные являются определением или сказуемыми.

 *Татар телендә кагыйдә болайрак яңгырый .*

 *Предметның билгесен белдереп, нинди? кайсы? Сорауларына җавап*

 *биргән сүз төркеме сыйфат дип тала.* .(слайд №1)

 Таблица өстендә эш.(слайд №2)

 *Таблицадан күренгәнчә, сыйфат предметның төрле билгесен белдерә*

 *алалар.*

*Бу сыйфатлар предметның нинди билгесен белдерә?...*

 Төсен (кызыл алма, зәңгәр чиләк, яшел яулык)

 Тәмен (баллы чәй, тозлы кыяр)

 Формасын (түгәрәк өстәл, туры сызык)

 Күләмен ( зур өй, биек тау, кечкенә күл)

 Массасын ( җиңел, авыр)

 Характерын ( акыллы бала, яхшы кеше, хәйләкәр төлке)

*Бүген без сезнең белән сыйфатка хас грамматик категория белән танышырбыз.*

 **3.Яңа теманы аңлату.**

**Слайд №3**

***Дәрәҗә***- ***степень*Сыйфатларга хас грамматик категория. Бер предметның билгесе башка предмет билгесе белән чагыштырганда артыграк, кимрәк яки гадәти булуын күрсәтә.**

**Слайд №4**

**Ә хәзер слайдка игътибар итик. Сыйфатның 4 дәрәҗәсе бар. Ясалу юллары анлатыла.**1. Гади дәрәҗә ( Основная степень).
2. Чагыштыру дәрәҗәсе (Cравнительная степень).
3. Артыклык дәрәҗәсе (Превосходная степень).
4. Кимлек дәрәҗәсе (Уменьшительная степень).

Дәреслектән табл-га иг-р.42 бит 2 күнегү, 43 бит 3 күнегү (телдән)

 **4.Физ. минут.**

“Шалкан” әкиятен карау (инсценировка)

*Әкияттә катнашкан геройларның нинди характерларын саный аласыз?*

*Бабай нинди?...Әби нинди? ...*

**5. Ныгыту**

Әйткән **с**ыйфатларны 4дәрәҗәдә куярга (карт-да)

 Сары, яшел, зур, карт, кызыл, матур, усал, хәйләкәр, көчле.

|  |  |  |  |
| --- | --- | --- | --- |
| Гади | Чагыштыру | Артыклык | Кимлек |
| Сары |  |  |  |
| Яшел |  |  |  |
| Зур  |  |  |  |
| Карт |  |  |  |
| Кызыл |  |  |  |
| Матур |  |  |  |
| Усал |  |  |  |
| Хәйләкәр |  |  |  |
| Көчле |  |  |  |

**Слайд№5**

 ***Сорау.-****Укучылар, бу сыйфатларны төрле дәрәҗәгә куеп буламы?...*

 *Кайсы дәрәҗәгә куеп булмады?....*

*Сары, яшел, зур, карт, кызыл, матур, усал, хәйләкәр, көчле сыйфатларын кимлек дәрәҗәгә куеп булмый....Бу очракта аларның антонимнарын кулланабыз... Нинди сүзләргә антоним дип әйтәбез?.... Антонимнарын әйтегез....*

*Нинди сүзләргә синонимнар дип әйтәбез? ....Матур сүзенең синонимнарын әйтегез.*

 **Карточка №1 (**Көчле укучы **)
Антоним сыйфатлар өстәп, җөмләләрне әйтеп бетер.**Кышын көн кыска, ә төн ... .
Җәен көн аяз, ә көзен ... .
Күп укыган бала белемле, ә аз укыган ... .
Китап калын, ә дәфтәр ... .
Алма баллы, ә лимон ... .
Кар йомшак, ә боз ... .
Шикәр ак, ә күмер ... .

 **Карточка №2(**Көчле укучы телдән эшли)

 **Сүзтезмәләрне татарчага тәрҗемә итеп яз. 2 җөмлә төзе.**Красивое платье, жаркое лето, умная девочка, ленивый кот, мелкий
дождь, холодный день, широкая река, прямая улица.

 **Карточка№3(**Урта укучы эшли)

**Түбәндәге сүзләрдән сүзтезмәләр төзеп яз.**Җилсез . чәчәк
Хуш исле . иртә
Көчле . дәрес
Кызыклы . бала
Уңайлы . тавыш
Тәмле . өстәл
Матур . аш

**Карточка №4(**Йомшак укучыга)
**Уен. Карточкадагы “артык сүзне тап”.**Кыяр, яфрак, яшел, агач.
Алма, карбыз, җиләк, тәмле.
Эшчән, кыз, укучы, малай.
Җил, кояш, кар, кечкенә.
Дәфтәр, каләм, китап, матур.
Сыер, кәҗә, кызыл, сарык.
Кишер, зур, чөгендер, кәбестә.

.

**Тиешле сыйфатларны куеп, җөмләләрне күчереп яз.** ... ... көн. Болында ... , ... чәчәкләр үсә. ... күктә ... кошлар сайрый.
... үлән арасында ... җиләкләр үсеп утыра. Нинди ... вакыт.
**Сыйфатлар:** кызыл, зәңгәр, ак, җәйге, җылы, төрле-төрле, аяз, күңелле,
яшел.

**(Барча укучы шул күнегүне эшләгәндә, карточка буенча эшләрне тикшерәбез).Аннары күнегүне тикшерәбез**

**Сорау:** *Сыйфатлар өстәгәч, җөмләләр тулыландымы, матурландымы?*

*Димәк, сыйфатлар ни өчен кирәк?*

 **Бирем.Билгеләр буенча предметны тап.**Түгәрәк, баллы, сусыл, эче кызыл, тышы яшел. (карбыз).
Йомшак, ак, мыеклы, сөт ярата. (песи).
Яшел, чәнечкеле, бизәлгән, яңа елда куела. (чыршы).
Кара, мөгезле, печән ярата, сөт бирә. (сыер).
Сары, озынча, әче, файдалы, җиләк – җимеш. (лимон).

**Табышмак әйтү.**1.Үзе кып – кызыл, күлмәге ямь – яшел . (Карбыз)
2.Җәен – соры, кышын – ак, аңа шулай яхшырак. (Куян)
3.Су түгел – сыек,
Кар түгел – ап – ак. (Сөт)

4.Тышы сары, эче ак, ерактан торып елата.(Суган)

 5. Кечкенә сары карт, кигән туны тугыз кат.(кәбестә)

 **Уен “ Эстафета” ике группа ярыша. Тактада предметның исемен белде-
рүче сүз язылган, һәр группадан укучылар чыгып, предметның билгесен
белдерүче сүзләр язалар.**

1 группа. Күлмәк(кызгылт, кыска, озын җиңле, куе чәчәкле).
2 группа. Яулык(бик нечкә, акграк,зур, өр-яңа, борынгы).

 19.Тест сорауларына җавап бирү.

 1. Сыйфат нәрсәне белдерә?

 а) предметның билгесен;

 б) предметны;

 в) предметның хәрәкәтен.

 2. Сыйфат нинди сорауларга җавап бирә?

 а) нишли? нишләгән?

 б) нинди? кайсы?

 в) кем? нәрсә?

 3. Сыйфатның ничә дәрәҗәсе бар?

 а) 5;

 б) 6;

 в) 4.

 4.Сыйфат рус телендә кайсы сүз төркеме белән йөртелә?

 а) числительное;

 б) прилагательное;

 в) существительное.

 5. Яшькелт - дигән сыйфат нинди дәрәҗәдә?

 а) чагыштыру;

 б) гади;

 в) кимлек.

 6.Артыклык дәрәҗәсендәге сыйфатны тап.

 а) гүзәл;

 б) кып – кызыл;

 в) зуррак.

 **6.Йомгаклау.**

 - Бүген без дәрестә нинди сүз төркемен өйрәндек?

 - Ул нәрсәне белдерә? Нинди сорауларга җавап бирә?

 - Сыйфатның ничә дәрәҗәсе бар, ниндиләр?

 - Сыйфатлар җөмләдә нәрсәгә бәйләнеп киләләр?

 - Сыйфатның сөйләмдәге роле нинди?

 **7. Өй эше.**

 “ Минем әнием” дигән темага сыйфатлар кулланып кечкенә хикәя язарга. Йомшак укучыларга дәреслектән 143 бит 6 күнегү, җөмләләр төзе

 **8. Билге кую.**